****

**Víťazi súťaže ZlatyErb.sk o najlepšiu internetovú stránku samospráv za rok 2019 sú už známi**

Bratislava, 13. november 2019 Vyhlásenie výsledkov 16. ročníka súťaže ZlatyErb.sk 2019 sa už tradične konalo počas medzinárodného kongresu ITAPA v Bratislave.

Celkové víťazstvo a hlavnú cenu Grand Prix eSlovensko si vybojovala stránka mesta **Trenčín**. Víťazom v kategórii najlepšia stránka obcí sú **Jaslovské Bohunice.** V kategórii miest a mestských častízvíťazil **Trenčín** a za krajezískal ocenenie **Prešovský samosprávny kraj.** Cenu za najlepšiu bezbariérovú stránku získal **Nitriansky samosprávny kraj** a za mimoriadny prínos v oblasti informatizácie slovenských samospráv bol ocenený **Augustín Mrázik**.

Súťaž ZlatyErb.sk každoročne vyhlasuje **Únia miest Slovenska** a **eSlovensko** spoločne so **Združením informatikov samospráv Slovenska** a **Úniou nevidiacich a slabozrakých Slovenska**. Tento rok projekt špeciálne podporil film **Kto je ďalší?.** Hlavným cieľom súťaže ZlatyErb.sk je podporiť informatizáciu slovenských samospráv, oceniť výnimočné projekty a ohodnotiť snahu zástupcov samospráv efektívne a transparentne využívať informačno-komunikačné technológie a tým zvyšovať kvalitu služieb pre občanov.

Ceny [ZlatyErb.sk](http://www.zlatyerb.sk) sú udeľované v troch hlavných kategóriách:najlepšia stránka obcí (5 ocenení), najlepšia stránka miest a mestských častí (5 ocenení) a najlepšia stránka samosprávnych krajov (3 ocenenia). Hlavnú cenu súťaže GrandPrixeSlovensko získava stránka s najvyšším hodnotením zo všetkých kategórií. Víťaz GrandPrix eSlovensko je zároveň nominovaný na medzinárodnú súťaž EuroCrest Award, ktorú vyhlasuje české Združenie Zlatý erb. Únia nevidiacich a slabozrakých Slovenska každoročne odovzdáva špeciálnu cenu za najlepšiu bezbariérovú stránku samospráv. Do súťaže sa tento rok zapojilo 77 samospráv. Porota hodnotila 61 kritérií v 11 kategóriách. Ceny ZlatyErb.sk 2019 odovzdával podpredseda NR SR Martin Klus, člen Prezídia Únie miest Slovenska Marek Hattas a Miro Drobný, režisér filmu Kto je ďalší?.

Kompletné hodnotenie a výsledky ako aj informácie ako sa zapojiť do ďalšieho ročníka nájdete na stránke ZlatyErb.sk.

Zoznam ocenených:

**Kategória obce:**

1. miesto - stránka obce **Jaslovské Bohunice**

2. miesto - stránka obce **Nitrianske Pravno**

3. miesto - stránka obce **Valča**

4. miesto - stránka obce **Ľubica**

5. miesto - stránka obce **Špačince**

*Súhrn výsledkov víťazov 16 ročníkov: 4 x Klátová Nová Ves, 4 x Trnavá Hora,* ***2 x Jaslovské Bohunice,*** *2 x Chocholná Velčice, 1 x Ľubica, 1 x Krivosúd-Bodovka, 1 x Ražňany, 1 x Valča****.***

**Kategória mestá a mestské časti:**

1. miesto - stránka mesta **Trenčín**

2. miesto - stránka mesta **Nové Zámky**

3. miesto - stránka mesta **Bratislava - Petržalka**

4. miesto - stránka mesta **Levice**

5. miesto - stránka mesta **Nitra**

*Súhrn výsledkov víťazov 16 ročníkov: 10 x Bratislava,* ***3 x******Trenčín****, 2 x Martin, 1 x Banská Bystrica, 1 x Nitra, 1 x Nové Zámky.*

**Kategória samosprávne kraje:**

1. miesto - stránka **Prešovský samosprávny kraj**

2. miesto - stránka **Trenčiansky samosprávny kraj**

3. miesto - stránka **Nitriansky samosprávny kraj**

*Súhrn výsledkov víťazov 16 ročníkov:* ***10 x******Prešovský kraj****, 2 x Bratislavský kraj, 1 x Banskobystrický, 1 x Žilinský, 1 x Nitriansky, 1 x Košický, 1 x Trenčiansky kraj.*

**Cena za najlepšiu bezbariérovú stránku samospráv:**

stránka **Nitriansky samosprávny kraj**

**Cenu pre osobnosť za mimoriadny prínos v oblasti informatizácie slovenských samosprávach:**

**Augustín Mrázik**, dlhoročný spolupracovník Únie miest Slovenska, pravidelne organizuje semináre zamerané na oblasť e-Legislatíva, e-Government, e-Demokracia a ďalšie aktivity v samosprávach.

**Grand Prix eSlovensko súťaže ZlatyErb.sk 2019 - najlepšia stránka súťaže a nominácia na medzinárodnú súťaž do Hradca Králové o EuroCrest Award:**

stránka **Trenčín**

*Súhrn výsledkov víťazov 16 ročníkov: Jan Savický, Michal Sygút, Štefan Zachariáš, Lucia Mušková, Milan Ištván, Peter Ágh, Marián Minarovič, Miro Drobný, Peter Pelegrini, Branislav Mamojka, Vojtech Regec,***Augustín Mrázik*.***